Հավելված N 11

Հայաստանի Հանրապետության բնապահպանության և ընդերքի

տեսչական մարմնի ղեկավարի 2021թ. սեպտեմբերի 27-ի

N Կ 5-Լ հրամանի

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ԲՆԱՊԱՀՊԱՆՈՒԹՅԱՆ ԵՎ ԸՆԴԵՐՔԻ ՏԵՍՉԱԿԱՆ ՄԱՐՄՆԻ ԸՆԴԵՐՔԻ ՎԵՐԱՀՍԿՈՂՈՒԹՅԱՆ ՎԱՐՉՈՒԹՅԱՆ ՊԵՏ**

|  |
| --- |
| 1. **Ընդհանուր դրույթներ** |
| * 1. **Պաշտոնի անվանումը, ծածկագիրը**   Բնապահպանության և ընդերքի տեսչական մարմնի (այսուհետ` Տեսչական մարմին) ընդերքի վերահսկողության վարչության (այսուհետ` Վարչություն) պետ (ծածկագիրը՝67-29.2-Ղ3-1)   * 1. **Ենթակա և հաշվետու է**   Վարչության պետն անմիջական ենթակա և հաշվետու է Տեսչական մարմնի ղեկավարին։   * 1. **Ենթակաևհաշվետու պաշտոններ**   Վարչության պետին անմիջական ենթակա և հաշվետու են Վարչության բաժինների պետերը:   * 1. **Փոխարինող պաշտոնի կամ պաշտոնների անվանումները**   Վարչության պետի բացակայության դեպքում նրան փոխարինում է Վարչության բաժինների պետերից մեկը:   * 1. **Աշխատավայրը**   Հայաստան, ք. Երևան, Կենտրոն վարչական շրջան, Կորյունի 15։ |
| 1. **Պաշտոնի բնութագիրը** |
| * 1. **Աշխատանքի բնույթը, իրավունքները, պարտականությունները**  1. Կազմակերպում է ընդերքի շահագործման ոլորտում վերահսկողական աշխատանքների իրականացումը. 2. Կազմակերպում է հանքարդյունահանման համալիրի ապամոնտաժման, հանքավայրերի կոնսերվացման, փակման և հրաժարման նախագծերի, ծրագրերի կատարման պայմանների ապահովման նկատմամբ վերահսկողական աշխատանքները․ 3. Կազմակերպում է ընդերքի շահագործման ոլորտում օգտակար հանածոների հաշվեկշռային պաշարների չհիմնավորված կորուստների, հանույթի ժամանակ օգտակար հանածոների գերնորմատիվ կորուստները և գերնորմատիվ աղքատացման կանխման, օգտակար հանածոների հանքավայրերի փչացման և օգտակար հանածոների պաշարների ռացիոնալ օգտագործման պահանջների կատարման նկատմամբ վերահսկողության աշխատանքները․ 4. Կազմակերպում է ընդերքօգտագործման ոլորտում մարկշեյդերական փաստաթղթերի պահպանման, լուծարվող կամ կոնսերվացվող լեռնային փորվածքները և հորատանցքերը բնակչության անվտանգությունն ապահովող վիճակի բերելու պահանջների կատարման, ինչպես նաև կոնսերվացման ժամանակամիջոցում հանքավայրերի, լեռնային փորվածքների և հորատանցքերի պահպանման պահանջների կատարման նկատմամբ վերահսկողական աշխատանքների համակարգումը. 5. Կազմակերպում է ընդերքի շահագործման և հանքային ջրերի ու երկրաբանական ուսումնասիրությունների ոլորտներերում հազվագյուտ երկրաբանական մերկացումների, հանքաբանական գոյացումների, ընդերքի մյուս տեղամասերի պահպանման սահմանված կարգի պահանջների, առանց իրավահավաստող փաստաթղթերի առկայության ընդերքից օգտվելու, ընդերքի պետական սեփականության իրավունքն ուղղակի կամ քողարկված ձևով խախտող գործարքների նկատմամբ վերահսկողական աշխատանքները․ 6. Կազմակերպում է ընդերքօգտագործման ոլորտում օգտակար հանածոների արդյունահանման, վերամշակման և վերամշակված արդյունքի շահագործման համար սահմանված ընդերքօգտագործման պահանջների իրականացումը. 7. Կազմակերպում է ընդերքօգտագործման ընթացքում երկրաբանական և մարկշեյդերական փաստագրության վարման, դրանց լիարժեքության, օգտակար հանածոների պաշարների շարժի հաշվառման իրականացման և տեղեկատվության ներկայացման սահմանված պահանջների կատարման նկատմամբ վերահսկողության իրականացումը. 8. Կազմակերպում է աշխատանքային ծրագրերին կամ արդյունահանման նախագծերին համապատասխան ընդերքօգտագործման աշխատանքների կատարման նկատմամբ վերահսկողական աշխատանքները․ 9. Կազմակերպում է ընդերքի շահագործման ոլորտում օգտակար հանածոների պաշարների լիակատար կորզման և հիմնական ու համատեղ գտնվող օգտակար հանածոների և դրանց ուղեկցող բաղադրամասերի ողջամիտ և համալիր օգտագործման կամ դրանց պահեստավորման ու պահպանման համար սահմանված իրավանորմերի պահպանման նկատմամբ վերահսկողությունը. 10. Կազմակերպում է օգտակար հանածոյի արդյունահանված տեղամասի, արդյունահանման ընթացքում առաջացած արտադրական լցակույտերի, տեղադիրքի պահպանման նկատմամբ վերահսկողական աշխատանքները․ 11. Կազմակերպում է ընդերքօգտագործման ոլորտում ընդերքօգտագործման իրավունքը կրող տնտեսվարող սուբյեկտների վերաբերյալ Հայաստանի Հանրապետության օրենսդրությամբ սահմանված պայմանագրային պարտավորությունների կատարման նկատմամբ վերահսկողություն իրականացնումը. 12. Իր իրավասության սահմաններում կազմակերպում է հանքի փակման աշխատանքները հանքի փակման ծրագրին համապատասխան իրականացման աշխատանքների կազմակերպման նկատմամբ վերահսկողությունը. 13. Կազմակերպում է ընդերքօգտագործման ոլորտում օգտակար հանածոների հանքավայրերի մակերեսների ինքնակամ կառուցապատման կանխման և այլ նպատակների համար այդ մակերեսների օգտագործման սահմանված կարգի պահպանման նկատմամբ վերահսկողությունը. 14. Կազմակերպում է ընդերքի շահագործման ոլորտում հանքավայրերի արդյունաբերական արժեքը նվազեցնող կամ դրանց շահագործումը բարդացնող գործոններից օգտակար հանածոների հանքավայրերի պահպանման նկատմամբ վերահսկողությունը․ 15. Տեսչական մարմնի ղեկավարի հանձնարարությամբ կազմակերպում է Հայաստանի Հանրապետության տարածքում ընդերքօգտագործման ոլորտներում գործունեություն իրականացնող տնտեսվարող սուբյեկտների կողմից բնապահպանական օրենսդրության պահանջների կատարման նկատմամբ պետական վերահսկողությունը․ 16. Կազմակերպում է հանքային ջրերի և երկրաբանական ուսումնասիրությունների վերահսկողության ոլորտում արդյունահանված հանքային ջրի և ածխաթթու գազի համար վճար վճարողների հաշվառման կարգի պահանջների պահպանման վերահսկումը, ինչպես նաև արդյունահանված հանքային ջրի և ածխաթթու գազի վճարների օբյեկտ համարվող փաստացի ծավալների չափաքանակների, վճարների հաշվարկման և հաշվարկ-հաշվետվությունների ներկայացման կարգի պահպանման ապահովումը. 17. Օրենսդրությամբ սահմանված կարգով ընդերքօգտագործման ոլորտում ստուգվող սուբյեկտներին տրված իրավահավաստող փաստաթղթերի ուժը կորցրած ճանաչելու կամ դրանց գործողությունը կասեցնելու վերաբերյալ Տեսչական մարմնի ղեկավարին ներկայացնում է առաջարկություններ․ 18. Կազմակերպում է ընդերքօգտագործման ոլորտներում Տեսչական մարմնի՝ միջազգային պարտավորությունների կատարմանն ուղղված աշխատանքների ապահովումը. 19. Կազմակերպում է Տեսչական մարմնի ղեկավարի հանձնարարությամբ՝ մասնակցությունը Վարչության առջև դրված գործառույթներից և խնդիրներից բխող իրավական ակտերի նախագծերի, առաջարկությունների, այլ փաստաթղթերի մշակման աշխատանքներին, ինչպես նաև դրանց վերաբերյալ մեթոդական պարզաբանումների և ուղեցույցների մշակման աշխատանքներին. 20. Կազմակերպում է քաղաքացիների կողմից ներկայացված դիմումներում բարձրացված հարցերի ուսումնասիրություն, դրա հիման վրա ներկայացնում է համապատասխան առաջարկություններ, Տեսչական մարմնի ղեկավարի հանձնարարությամբ կազմակերպում է քաղաքացիների ընդունելություն. 21. Վարչության լիազորությունների շրջանակներում կազմակերպում է հաշվետվությունների, առաջարկությունների, տեղեկանքների և միջնորդագրերի նախապատրաստումը. 22. Կազմակերպում է Տեսչական մարմնի տարածքային բաժինների կողմից ընդերքօգտագործման ոլորտի վերահսկողության աշխատանքների նկատմամբ հսկողություն. 23. Կազմակերպում է Տեսչական մարմնի տարածքային բաժինների կողմից ընդերքօգտագործման ոլորտի վերահսկողության աշխատանքների համակարգման աշխատանքների իրականացումը:   **Իրավունքները՝**   * Տեսչական մարմնի ղեկավարին ներկայացնել առաջարկություններ՝ Վարչության գործառույթներից բխող խնդիրների վերաբերյալ. * Տեսչական մարմնի ղեկավարին ներկայացնել առաջարկություններ` Վարչության աշխատանքներին մասնագետներ, փորձագետներ և գիտական հաստատությունների ներկայացուցիչներ ներգրավելու, ինչպես նաև աշխատանքային խմբեր կազմավորելու համար. * Հանցագործության հատկանիշներով բնապահպանական օրենսդրության խախտման դեպքերի մասին իրազեկել իրավապահ մարմիններին. * Տեսչական մարմնի ղեկավարին ներկայացնել առաջարկություն իրավաբանական անձանց գործունեության կասեցման, դադարեցման, արգելման և հոսքագծի կապարակնքման վերաբերյալ, օրենսդրությամբ սահմանված դեպքերում և կարգով կիրառել հարկադրանքի միջոցներ. * Տեսչական մարմնի ղեկավարին ներկայացնել առաջարկություն ստուգվող սուբյեկտներին տրված լիցենզիաների, պայմանագրերի, թույլտվությունների, արտոնագրերի ուժը կորցրած ճանաչելու կամ դրանց գործողությունը կասեցնելու վերաբերյալ. * Այլ մարմիններից, պաշտոնատար անձանցից ստանալ Վարչության առջև դրված գործառույթների և խնդիրների իրականացման հետ կապված անհրաժեշտ տեղեկատվություն և նյութեր. * Տեսչական մարմնի այլ կառուցվածքային ստորաբաժանումների հետ փոխանակել տեղեկատվություն:   **Պարտականությունները՝**   * Ուսումնասիրել ոլորտները կարգավորող իրավական ակտերը. * Ամփոփել սպասարկվող ոլորտների կողմից կազմված ստուգում իրականացնելու վերաբերյալ զեկուցագրերը և ներկայացնել Տեսչական մարմնի ղեկավարին. * Ամփոփել սպասարկվող ոլորտների կողմից կազմված ստուգումների արդյունքների վերաբերյալ հաշվետվությունները և ներկայացնել Տեսչական մարմնի ղեկավարին. * Անկողմնակալ վերահսկողություն իրականացնել բնապահպանական օրենսդրության պահանջների կատարման նկատմամբ. * Արձանագրել բնապահպանական օրենսդրության խախտման դեպքերը և իր իրավասության սահմաններում տալ համապատասխան ընթացք՝ կազմել վարչական իրավախախտումների վերաբերյալ արձանագրություն, ստուգման ակտ և այլ անհրաժեշտ փաստաթղթեր. * Բնապահպանական օրենսդրության խախտում հայտնաբերելիս օրենքով սահմանված դեպքերում և կարգով անցկացնել քննություն` վարչական ակտ ընդունելուն ուղղված գործողությունների շրջանակներում. * Սահմանված կարգով ներկայացնել վերահսկման ոլորտներում հաջորդ տարվա Վարչության աշխատանքային ծրագիրը. * Ներկայացնել համապատասխան զեկուցումներ իր կողմից սպասարկվող ոլորտներին առնչվող մարմիններում, ինչպես նաև պաշտոնատար անձանց կողմից կատարվող աշխատանքների վիճակի մասին. * հետևել վարչության լիազորությունների շրջանակներում առաջարկությունների, հաշվետվությունների, տեղեկանքների, միջնորդագրերի, զեկուցագրերի և այլ գրությունների նախապատրաստման աշխատանքներին. * Քրեական գործերի շրջանակներում Տեսչական մարմնի ղեկավարին ներկայացնել ստուգում իրականացնելու վերաբերյալ զեկուցագրերը։ |
| 1. **Պաշտոնին ներկայացվող պահանջները** |
| * 1. **Կրթություն, որակավորման աստիճանը**   Բարձրագույն կրթություն:   * 1. **Մասնագիտական գիտելիքները**   Ունի գործառույթների իրականացման համար անհրաժեշտ գիտելիքներ:   * 1. **Աշխատանքային ստաժ, աշխատանքի բնագավառում փորձը**   Հանրային ծառայության առնվազն երեք տարվա ստաժ կամ չորս տարվա մասնագիտական աշխատանքային ստաժ կամ բնապահպանության կամ ընդերքի բնագավառում` չորս տարվա աշխատանքային ստաժ:   * 1. **Անհրաժեշտ կոմպետենցիաներ**   **Ընդհանրական կոմպետենցիաներ**   1. Աշխատակազմի կառավարում 2. Քաղաքականության վերլուծություն, մոնիթորինգ 3. Որոշումների կայացում 4. Ծրագրերի կառավարում 5. Խնդրի լուծում 6. Բարեվարքություն   **Ընտրանքային կոմպետենցիաներ**   1. Բանակցությունների վարում 2. Կոնֆլիկտների կառավարում 3. Տեղեկատվական տեխնոլոգիաներ և հեռահաղորդակցություն 4. Բողոքների բավարարում 5. Ելույթների նախապատրաստում և կազմակերպում 6. Ժողովների և խորհրդակցությունների կազմակերպում և վարում 7. Փաստաթղթերի նախապատրաստում |
| 1. **Կազմակերպական շրջանակը** |
| * 1. **Աշխատանքի կազմակերպման և ղեկավարման պատասխանատվությունը**   Պատասխանատու է համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման համար:   * 1. **Որոշումներ կայացնելու լիազորությունները**   Կայացնում է որոշումներ համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման շրջանակներում։   * 1. **Գործունեության ազդեցությունը**   Ունի տվյալ մարմնի մեկ կառուցվածքային ստորաբաժանման գործունեության վրա ազդեցություն և իր լիազորությունների իրականացման արդյունքում այլ անձանց և մարմինների վրա ազդեցություն, և ազդեցությունը սահմանափակվում է համապետական մակարդակով որոշակի ոլորտով։   * 1. **Շփումները և ներկայացուցչությունը**   Շփվում և որպես ներկայացուցիչ հանդես է գալիս պետական մարմինների և կազմակերպությունների ներկայացուցիչների, ինչպես նաև օտարերկրյա պետությունների և միջազգային կազմակերպությունների ներկայացուցիչների հետ՝ ներկայացնելով համապատասխան կառուցվածքային ստորաբաժանումը և մարմինը:   * 1. **Խնդիրների բարդությունը և դրանց լուծումը**   Իր լիազորությունների շրջանակներում բացահայտում, վերլուծում և գնահատում է իր կողմից ղեկավարվող կառուցվածքային ստորաբաժանման խնդիրները և դրանց տալիս լուծումներ։ |